Source: http://mikkeli.cloudnc.fi/fi-FI/Toimielimet/Mikkelin_seudun_ympaumlristoumllautakunta/Kokous_2892016/Ymparistoterveydenhuollon_maksutaksan_pa(2506)
Timestamp: 2019-08-24 16:10:28+00:00

Document:
Ympäristöterveydenhuollon maksutaksan päivittäminen, tupakkalain (549/2016) mukaiset maksut | Mikkeli
Kokous 28.9.2016
Ympäristöterveydenhuollon maksutaksan päivittäminen, tupakkalain (549/2016) mukaiset maksut
Mikkelin seudun ympäristölautakunta, kokous 28.9.2016
§ 79 Ympäristöterveydenhuollon maksutaksan päivittäminen, tupakkalain (549/2016) mukaiset maksut
MliDno-2016-545
Nina Gynther, terveystarkastaja, Nina.Gynther@mikkeli.fi
Mikkelin seudun ympäristöpalvelujen ympäristöterveydenhuollon nykyinen maksutaksa on hyväksytty Mikkelin kaupungin ympäristölautakunnassa 3.3.2016. Taksat ovat tulleet voimaan 1.4.2016.
Uusi tupakkalaki (549/2016) astui voimaan 15.8.2016. Maksutaksan päivitykseen on lisätty voimaan tulevan tupakkalain edellyttämiä lisäyksiä ja muutoksia.
Tupakkalain mukaan kunta perii hyväksymänsä taksan mukaisen maksun tupakkatuotteiden ja nikotiininesteiden vähittäismyyntilupaa koskevan hakemuksen käsittelystä, nikotiininesteen vähittäismyyntiä koskevan ilmoituksen käsittelystä ja tukkumyynti-ilmoituksen käsittelystä. Kunnan on määrättävä edellä mainituista suoritteista perimänsä maksut siten, että ne vastaavat määrältään enintään suoritteen tuottamisesta aiheutuvia kokonaiskustannuksia. Henkilötunnin hinta taksassa on 56 euroa.
Ympäristölautakunnan ratkaisuvallasta on säädetty Mikkelin seudun ympäristöpalvelujen johtosäännössä (hyväksytty kaupunginvaltuustossa 3.12.2012 § 42). Johtosäännön 5 §:n kohdan 3 mukaan ympäristölautakunta päättää toimialansa palveluista ja muista suoritteista perittävistä maksuista ja yleisistä maksuperusteista, jollei toisin ole säädetty tai määrätty.
Vuosittaiset valvontamaksut säilyvät tässä vaiheessa voimassa olevan taksan mukaisena. Valvontamaksut sekä tupakkalain 79§:ssä tarkoitetun tupakointikieltoa koskevan hakemuksen käsittelystä perittävä maksu tulee myöhemmin lautakunnan käsiteltäväksi.
Hanna Pasonen, ympäristöpäällikkö, Hanna.Pasonen@mikkeli.fi
Ympäristölautakunta hyväksyy liitteenä olevan Mikkelin seudun ympäristöpalvelujen ympäristöterveydenhuollon maksutaksapäivityksen, joka koskee tupakkalain mukaisia maksuja. Maksutaksa tulee voimaan koko Mikkelin seudun ympäristöpalvelujen toimialueella 1.11.2016 muutoksenhausta huolimatta.
Liite Taksat ympäristöterveydenhuolto 28.9.2016.pdf (pdf, 134 kt)
§ 71 Kokouksen laillisuus ja päätösvaltaisuus
§ 72 Pöytäkirjan tarkastus
§ 73 Terveysvalvonnan johtajan ja ympäristöpäällikön viranhaltijapäätökset
§ 74 Tiedoksi
§ 75 Ympäristölautakunnan talousarvio 2017
§ 76 Ympäristöterveydenhuollon asioiden delegoinnit viranhaltijoille
§ 77 Lausunto Kissakosken sahan ympäristöluvan muutoshakemuksesta, Veisto Oy, Hirvensalmi
§ 78 Maa-aines- ja ympäristölupien siirto Jani Karjalaiselta Suomen Maansiirto Oy:lle
§ 80 Jätevesineuvontahankkeen (OMAVESI-hanke) käynnistäminen ja lisämäärärahan hakeminen vuodelle 2016
§ 81 Roskaantuminen kiinteistöllä Kantola RN:o 213-435-1-124
§ 82 Tiedoksi (lisäpykälä)
§ 83 Yhteistoiminta-alueella järjestettävää eläinlääkintähuoltoa koskeva valitus (lisäpykälä)
§ 84 Maa-ainesluvan ja ympäristöluvan siirtäminen Kalervo Hännikäiseltä Sora ja Betoni V. Suutarinen Ky:lle (lisäpykälä)

References: § 79
 § 42

§ 71

§ 72

§ 73

§ 74

§ 75

§ 76

§ 77

§ 78

§ 80

§ 81

§ 82

§ 83

§ 84